SL Uradni list Evropske unije C 338/119

POROČILO

o letnih računovodskih izkazih Prevajalskega centra za organe Evropske unije za proračunsko leto 2009 z odgovori Centra

2010/C 338/21

KAZALO

Odstavek Stran UVOD … 1-2 120 IZJAVA O ZANESLJIVOSTI … 3-12 120 PRIPOMBE O UPRAVLJANJU PRORAČUNA IN FINANČNEM POSLOVODENJU … 13 121 DRUGE ZADEVE … 14-15 121 NADALJNJE UKREPANJE PO LANSKIH UGOTOVITVAH … 16 121 Tabela … 122 Odgovori Centra … 123

UVOD

1. Prevajalski center za organe Evropske unije (v nadaljnjem besedilu: Center) s sedežem v Luxembourgu je bil ustanovljen z Uredbo Sveta (ES) št. 2965/94 (1). Naloga Centra je vsem institucijam in organom Evropske unije, ki zaprosijo za njegove storitve, zagotoviti prevajalske storitve, potrebne za opravljanje njihovih dejavnosti (2).

2. Proračun Centra za leto 2009 je znašal 62,6 milijona EUR, za prejšnje leto pa 59,9 milijona EUR. Ob koncu leta sta bila v Centru zaposlena 202 uslužbenca, v prejšnjem letu pa 189.

12. Zaradi naslednjih pripomb mnenji Sodišča nista vprašljivi.

PRIPOMBE O UPRAVLJANJU PRORAČUNA IN FINANČNEM POSLOVODENJU

13. Člen 8.2 finančne uredbe Centra zahteva, da se celotni stroški pravnih obveznosti, prevzetih v tekočem proračunskem letu, krijejo z odobritvami za prevzem obveznosti. Center je prevzel proračunske obveznosti samo za del stroškov, ki se nanašajo na leto, v katerem je bila sklenjena pravna obveznost. Ta pristop je bil nepravilen in se je uporabljal sistematično.

DRUGE ZADEVE

14. Center ni izdal izčrpnega pisnega postopka, s katerim bi opredelil vloge, časovni potek in potek dela pri določanju, potrjevanju in knjiženju nalogov za izterjavo za prevode, oddane naročnikom. To stanje ni bilo v skladu s standardi notranjega kontroliranja, ki jih uporablja Center (12).

15. Računovodski sistem ABAC bo nadomestil sedanji proračunski sistem Centra (SI2), vendar datum te zamenjave še ni bil izbran. Komisija več ne podpira in vzdržuje sistema SI2 v celoti. Ker Center ni ustrezno strokovno podkovan na tem področju, bo do začetka delovanja sistema ABAC precej ogrožena neprekinjenost finančnega poslovanja

NADALJNJE UKREPANJE PO LANSKIH UGOTOVITVAH

16. Center se je odločil, da med svoje naročnike porazdeli 11 milijonov EUR svojega akumuliranega presežka, s čimer je zmanjšal saldo ob koncu leta na 24 milijonov EUR. Od tega zneska je približno 18 milijonov EUR namenjenih za plačilo prispevka delodajalca v pokojninski sistem Komisije, ko bo Sodišče Evropske unije sprejelo svojo sodbo v zvezi s tem.

To poročilo je sprejel senat IV, ki ga vodi g. Igors LUDBORŽS, član Evropskega računskega sodišča, v Luxembourgu na svojem zasedanju dne 14. in 16. septembra 2010. Za Računsko sodišče Vítor Manuel da SILVA CALDEIRA Predsednik

Tabela Prevajalski center za organe Evropske unije (Luxembourg) Področja pristojnosti Unije Pristojnosti Centra Uredba Sveta (ES) št. 2965/94, kakor je bila nazadnje spremenjena z Uredbo (ES) št. 1645/2003 Vodenje Sredstva, ki so bila Centru na voljo v letu 2009 (podatki za leto 2008) Proizvodi in storitve, zagotovljeni v letu 2009 (podatki za leto 2008) Predstavniki vlad držav članic so z medsebojnim dogovorom sprejeli izjavo o ustanovitvi Prevajalskega centra za organe Unije v okviru prevajalskih oddelkov Komisije v Luxembourgu za zagotovitev potrebnih prevajalskih storitev za delo organov in služb, katerih sedeži so bili določeni s Sklepom z dne 29. oktobra 1993. Cilji Zagotavljanje potrebnih prevajalskih storitev za delo naslednjih organov: — Evropske agencije za okolje, — Evropske fundacije za usposabljanje, — Evropskega centra za spremljanje drog in zasvojenosti z drogami, — Evropske agencije za zdravila, — Evropske agencije za zdravje in potrošnike, — Urada za usklajevanje na notranjem trgu (znamke in modeli), — Evropskega policijskega urada (Europol) in Europolove enote za droge. Poleg navedenih organov lahko prevajalske storitve Centra uporabljajo tudi drugi organi, ki jih je ustanovil Svet. Prav tako lahko prevajalske storitve Centra po potrebi uporabijo institucije in organi Evropske unije, ki imajo svoje prevajalske oddelke. Center polno sodeluje pri delu medinstitucionalnega odbora za prevajanje. Naloge — sklepanje dogovorov o sodelovanju z organi in institucijami, — sodelovanje pri delu medinstitucional-nega odbora za prevajanje. 1 — Uprava Sestavljajo jo: — en predstavnik iz vsake države članice, — dva predstavnika Komisije, — po en predstavnik iz vsakega organa ali institucije, ki uporablja storitve Centra. Naloga Sprejme letni delovni program in letno poročilo Centra. 2 — Direktor Imenuje ga uprava na predlog Komisije. 3 — Zunanja revizija Evropsko računsko sodišče. 4 — Notranja revizija Služba za notranjo revizijo v Komisiji. 5 — Organ za razrešnico Parlament na priporočilo Sveta. Proračun 62,63 (59,94) milijona EUR Število zaposlenih 31. decembra 2009 233 (233) mest v načrtu delovnih mest, od tega sta bili zasedeni 202 (189) Ti opravljajo — operativne naloge: 103 (97) — upravne naloge: 99 (92) Število prevedenih strani 736 008 (747 416) Število strani po jezikih — uradni jeziki: 730 565(742 256) — drugi jeziki: 5 443 (5 160) Število strani po naročnikih — organi: 708 589(731 944) — institucije: 21 789(15 472) Število strani, ki so jih prevedli zunanji prevajalci: 409 788(441 223) Vir: Podatki, ki jih je zagotovil Center.

ODGOVORI CENTRA 13. Center se je seznanil z opažanjem Sodišča in pomanjkljivost odpravil. S podrobnimi navodili je ustrezno seznanil vse finančne akterje. 14. Center se je seznanil z opažanjem Sodišča, zato je v letni delovni program upravnega oddelka za leto 2010 vključil postopek za upravljanje prihodkov. Da bi bila naloga končana pred koncem leta 2010, so bila dodeljena tudi potrebna sredstva. 15. Center si po najboljših močeh prizadeva, da bi zagotovil podporo za sistem SI2 do začetka delovanja sistema ABAC, zato je med drugim poiskal zunanje strokovnjake, s katerimi je sklenil podizvajalske pogodbe.

(1) UL L 314, 7.12.1994, str. 1.

(2) V tabeli, ki je predstavljena v informativne namene, so povzete pristojnosti in dejavnosti Centra.

(3) Tem računovodskim izkazom je priloženo poročilo o upravljanju proračuna in finančnem poslovodenju med letom, ki med drugim vsebuje podatke o stopnji izvrševanja odobrenih proračunskih sredstev in povzetek informacij o prenosih odobrenih proračunskih sredstev med različnimi proračunskimi postavkami.

(4) Računovodski izkazi zajemajo bilanco stanja in izkaz poslovnega izida, izkaz denarnih tokov, izkaz gibanja kapitala in prilogo k računovodskim izkazom, v kateri so opisane pomembne računovodske usmeritve in podana druga pojasnila.

(5) Poročila o izvrševanju proračuna vsebujejo izkaz realizacije proračuna in njegovo prilogo.

(6) UL L 248, 16.9.2002, str. 1.

(7) Člen 33 Uredbe Komisije (ES, Euratom) št. 2343/2002 z dne 19. novembra 2002 (UL L 357, 31.12.2002, str. 72).

(8) Člen 38 Uredbe (ES, Euratom) št. 2343/2002.

(9) Pravila, ki veljajo za agencije v zvezi s predstavitvijo računovodskih izkazov in računovodstvom, so določena v poglavju 1 naslova VII Uredbe (ES, Euratom) št. 2343/2002, kakor je bila nazadnje spremenjena z Uredbo (ES, Euratom) št. 652/2008 z dne 9. julija 2008 (UL L 181, 10.7.2008, str. 23), in so kot takšna sestavni del finančne uredbe Centra.

(10) Mednarodna zveza računovodskih strokovnjakov (MZRS) in Mednarodni standardi za vrhovne revizijske institucije (ISSAI).

(11) Končni letni računovodski izkazi so bili pripravljeni 15. junija 2010, Sodišče pa jih je prejelo 2. julija 2010. Končni letni računovodski izkazi, konsolidirani z izkazi Komisije, so objavljeni v Uradnem listu Evropske unije najpozneje 15. novembra naslednjega leta. Na voljo so na spletnih straneh http://eca.europa.eu ali www.cdt.europa.eu.

(12) Standarda notranjega kontroliranja št. 6 „Proces obvladovanja tveganja“ in 8 „Procesi in postopki“.